
_START_ARTICLE_
Michael Maze
_START_SECTION_
Single
_START_PARAGRAPH_
Det internationale gennembrud kom i 2004 med en overraskende sejr i den prestigefulde turnering Europa Top 12. Ved verdensmesterskabet maj 2005 i Shanghai vandt han ligeledes overraskende bronze efter en kvartfinalekamp mod kineseren Hao Shuai._NEWLINE_Maze vandt bronzemedalje ved EM 2007 i single. For tredje gang i sin karriere deltog Michael Maze i 2008 ved OL, da han var med i singlerækken. Her tabte han dog sin første kamp i 16.-delsfinalen._NEWLINE_Som den eneste spiller fra Europa spillede Michael Maze sig mellem de bedst otte ved verdensmesterskaberne i Japan 2009._NEWLINE_Michael Maze havde sin højeste placering på verdensranglisten i 2010 som nr. 8._NEWLINE_Vandt EM 2009 i Stuttgart, med finalesejr over Werner Schlager, efter i semifinalen at have besejret den tredobbelte mester Timo Boll.
_START_SECTION_
Double
_START_PARAGRAPH_
Efter at have vundet flere europæiske turneringer deltog Maze og Finn Tugwell som herredouble ved sommer-OL 2000, hvor de nåede kvartfinalen. Ved OL fire år efter vandt samme par bronze i herredouble. _NEWLINE_Michael Maze blev i 2005 kåret til årets sportsperson i Danmark._NEWLINE_Kåret til årets spiller i Danmark 8 gange og yderligere 2 gange for hold.
_START_SECTION_
Klubkarriere
_START_PARAGRAPH_
Michael Maze stillede op for Roskilde Bordtennisklub, som deltager i Champions League i 2008. Maze havde lavet en 4-årig kontrakt med klubben. I Roskilde spillede Michael Maze sammen med blandt andre Finn Tugwell, Allan Bentsen og Kasper Sternberg, der alle tre var en del af det danske bordtennislandshold._NEWLINE_Fra 2006 til 2008 spillede han for den franske klub, Levallois Sporting Club, der fritstillede ham et år før kontraktudløb, så han kunne komme til Roskilde i deres elitesatning.
_START_SECTION_
Andre aktiviteter
_START_PARAGRAPH_
I 2019 deltager han i sæson 16 af Vild med dans. Han danser med den professionelle danser Mie Martha Molke. Parret endte med en 8. plads.